Materská škola, je 3-triedna. Celodennou výchovou a vzdelávaním poskytuje predprimárne vzdelávanie deťom spravidla vo veku od 3  do 6 rokov a deťom s odloženou povinnou školskou dochádzkou.

Materská škola je umiestnená v prízemnej, účelovej budove a elokovaná trieda sa nachádza na Orechovom dvore. Priestory s príslušenstvom pre deti sú svetlé a priestranné. V každej triede sa nachádzajú herňa,  oddelená spálňa s ležadlami, umyvárne s WC ( 5 záchodov,  umývadlá s tečúcou teplou a studenou pitnou vodou, v alokovanej triede Orechov dvor herňu, spálňu ,jedáleň  4záchody a 4umývadlá s tečúcou teplou a studenou pitnou vodou v 1. triede) čo zodpovedá počtu zaradených detí. Stravovanie detí je zabezpečené v samostatne vyčlenených  jedálňach .

V budove sa tiež nachádzajú priestory pre pedagogických a prevádzkových zamestnancov,  priestranná kuchyňa, jedáleň ,riaditeľňa a kabinety. Každá trieda ako i hospodárska časť majú samostatné vchody.

V okolí MŠ je školský dvor a multifunkčné ihrisko, školský dvor je vybavený pieskoviskom, preliezkami, čo umožňuje deťom uskutočňovať pohybovo-relaxačné aktivity. Celý areál je zatrávnený a oplotený. Vstup do areálu materskej školy je zabezpečený hlavnou bránou. Brána sa po ukončení prevádzky zamyká.

Materská škola podporuje osobnostný rozvoj detí v oblasti sociálno-emocionálnej, intelektuálnej, telesnej, morálnej, estetickej, rozvíja schopnosti a zručnosti, utvára predpoklady na ďalšie vzdelávanie, pripravuje deti na život v spoločnosti v súlade s ich individuálnymi a vekovými osobitosťami.

Materská škola – elokovaná trieda – Orechov Dvor bola pričlenená  k ZŠ v roku 2013. Nachádza sa v lokalite Orechov Dvor, v kontajnerovej stavbe spolu s obytnými bytmi. Pozostáva zo šatne pre deti, herne, ktorá slúži aj ako spálňa ( po rozložení lehátok ), dvoch hygienických zariadení ( kúpeľňa a toalety ), jedálne, prípravovne dovážanej stravy a z dvoch malých miestností, ktoré slúžia ako kabinet i úschovňa pomôcok. Vnútorné prostredie elokovanej triedy materskej školy spĺňa estetické kvality. Trieda je podnetná a slúži ako socializačný prvok v osade, kde sa elokovaná trieda nachádza. Vlastný areál nemá.

**Projekty v MŠ:**

**Moja rodná dedina –** 2010 - pokračuje - výchova k tradíciám

**Tvorivé dielne pre –** 2010 – pokračuje - spolupráca s rodičmidetí Orechov dvor

**Zdravá škola** – 2010 – pokračuje - starostlivosť o zdravie

**Záhradníci –** 2011 – pokračuje - starostlivosť o kvety

**Slniečkové deti –** 2012 – pokračuje - ochrana pred slnečným žiarením,

**UNICEF**  - 2022 - pokračuje